B4-0986, 1051, 1052, 1055, 1057 και 1065/95

Ψήφισμα σχετικά με το αγρονομισματικό καθεστώς

Το Ευρωπαϊκό Κοινοβούλιο,

- λαμβάνοντας υπόψη την απάντηση της Επιτροπής της 22ας Ιουνίου 1995 στις προφορικές ερωτήσεις σχετικά με τις αγρονομισματικές αποφάσεις του Συμβουλίου,

- έχοντας υπόψη τον Κανονισμό (ΕΟΚ) αριθ. 3813/92 της 28ης Δεκεμβρίου 1992 ((ΕΕ L 387 της 31.12.1992, σελ. 1.)) καθώς και την απόφαση του Συμβουλίου της 22ας Ιουνίου 1995,

- έχοντας υπόψη την απόφαση του Ευρωπαϊκού Συμβουλίου του Εδιμβούργου για την αντιμετώπιση των ενδεχόμενων αυξήσεων των δαπανών που συνδέονται με τη χρηματοδότηση της κοινής γεωργικής πολιτικής, συμπεριλαμβανομένων των συνεπειών της εξέλιξης της σχέσης της συναλλαγματικής ισοτιμίας Ecu/δολλαρίου,

A. λαμβάνοντας υπόψη ότι οι νομισματικές αναταράξεις μπορούν να έχουν σοβαρές επιπτώσεις στις αγροτικές αγορές και στο εισόδημα των αγροτών και ότι η αναδιατύπωση του αγρονομισματικού κανονισμού δημιουργεί φόβους για το μέλλον της κοινής γεωργικής πολιτικής στον αγροτικό κόσμο της Ένωσης,

Β. λαμβάνοντας υπόψη ότι οι αγρονομισματικές αποφάσεις του Συμβουλίου δίδουν τη δυνατότητα στα κράτη μέλη να χορηγούν κρατικές ενισχύσεις στις περιπτώσεις κατά τις οποίες μειώνεται το εισόδημα των γεωργών λόγω νομισματικών διακυμάνσεων,

Γ. λαμβάνοντας υπόψη ότι ούτε οι αγρότες ούτε η κοινή γεωργική πολιτική ευθύνονται κατ' ουδένα τρόπο για τις νομισματικές αναταραχές,

1. λαμβάνει γνώση των τροποποιήσεων που έγιναν στο αγρονομισματικό καθεστώς προκειμένου να προστατευτεί το εισόδημα των αγροτών και καλεί την Επιτροπή να προβεί σε λεπτομερή αξιολόγηση όλων των επιπτώσεων της ανωτέρω απόφασης του Συμβουλίου καθώς και των δημοσιονομικών επιπτώσεών της στον προϋπολογισμό της Ένωσης[semigr ]

2. θεωρεί ότι οι αποφάσεις του Συμβουλίου της 22ας Ιουνίου 1995 μπορούν να θέσουν σε κίνδυνο ακόμη και τις ίδιες τις βάσεις της κοινής γεωργικής πολιτικής και να οδηγήσουν μελλοντικά στην επανεθνικοποίηση της μοναδικής κοινοτικής πολιτικής, και υπενθυμίζει την αναγκαιότητα να διατηρηθούν οι θεμελιώδεις κοινοτικές αρχές[semigr ]

3. διαπιστώνει ότι οι αποφάσεις αυτές δεν επαρκούν για τη πλήρη αντιστάθμιση των απωλειών σε εισόδημα που υφίστανται οι γεωργοί λόγω των νομισματικών διακυμάνσεων[semigr ]

4. καλεί την Επιτροπή να λάβει μέτρα προκειμένου οι εν λόγω κρατικές ενισχύσεις να μην προκαλέσουν στρεβλώσεις ανταγωνισμού στις αγορές και να μην χρησιμοποιηθούν από τα κράτη μέλη για αδικαιολόγητη επέκταση του μεριδίου τους στην αγορά ενός άλλου κράτους μέλους[semigr ]

5. ζητεί από την Επιτροπή και το Συμβούλιο να προβλέψουν για το μέλλον, και για όσο διάστημα υπάρχει πρόβλημα νομισματικών αναταράξεων, η χρηματοδότηση του κόστους των νομισματικών διακυμάνσεων να διασφαλίζεται στο πλαίσιο ανεξάρτητου κονδυλίου του προϋπολογισμού που αφορά τη χρηματοδότηση της κοινής γεωργικής πολιτικής, καθόσον πρόκειται για ένα εξωτερικό κόστος που επιβαρύνει τη γεωργία και τους γεωργούς[semigr ]

6. εκτιμά ότι τα προβλήματα που οφείλονται στις διακυμάνσεις των νομισμάτων δεν θα καταστεί δυνατόν να επιλυθούν άνευ της ολοκληρώσεως της νομισματικής ενώσεως και ότι η συνοχή και η επί ίσοις όροις λειτουργία της εσωτερικής αγοράς θα μπορούν να εξασφαλισθούν μόνον με την θέσπιση μιας πραγματικά κοινής οικονομικής πολιτικής[semigr ]

7. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο και στις κυβερνήσεις των κρατών μελών.